[{"text_idx": "#000000", "text": "A yw Amgueddfeydd yn adlewyrchu\u2019r hyn sy\u2019n digwydd o fewn y gymdeithas?\nA ydynt yn rhoi adlewyrchiad cywir o faterion pwysig yn ymwneud a\u0302 hunaniaeth bersonol, rhywedd, gwahaniaethu, a newid gwleidyddol a chymdeithasol?\nSut caiff \u2018heddiw\u2019 ei ddylanwadu gan y gorffennol?"}, {"text_idx": "#000001", "text": "Sefydlwyd casgliad Storiel ar ddiwedd y 19 ganrif \u2013 dros 130 o flynyddoedd yn o\u0302l \u2013 i gasglu eitemau ynghyd a oedd yn ymwneud a\u0302 hanes Gogledd Cymru. Yn ystod y degawdau diwethaf, bu ymwybyddiaeth gynyddol o \u2018faterion rhyweddol\u2019 o bob math \u2013 o ffeministiaeth a chyflogau cyfartal i hawliau hoywon. Mae pynciau cynnar, fel y mudiad i ennill yr hawl i bleidlais i ferched, wedi derbyn sylw cynhwysfawr gan amgueddfeydd, ond megis dechrau mae\u2019r gwaith o fynd i\u2019r afael a\u0302 newidiadau cymdeithasol diweddar a hanesion cudd. Mae gan amgueddfeydd mawr yn Brighton a Lerpwl brosiectau sy\u2019n archwilio cymunedau LHDTQ+ (Lesbiaidd, Hoyw, Deurywiol, Trawsrywiol), a\u2019r modd y mae eu hanesion wedi eu hanwybyddu neu eu cam-gynrychioli mewn perthynas a\u0302\u2019u casgliadau parhaol."}, {"text_idx": "#000005", "text": "Yn dathlu cyswllt diwylliannol mae arddangosfa o waith gan artistiaid o Fangor, Soest a Chwaer Ddinasoedd eraill yn nodi hanner canmlwyddiant gefeillio Dinas Bangor gyda Soest, yr Almaen. Mae gefeillio tref yn galluogi perthynas arbennig rhwng dwy gymuned, gan hybu dealltwriaeth o wahanol ddiwylliannau."}, {"text_idx": "#000006", "text": "Rhowch eich enw i dderbyn cylchlythyr Storiel er mwyn cael gwybod ymlaen llaw am arddangosfeydd, a derbyn cynigion arbennig a\u2019r newyddion diweddaraf"}]